สังคมข่าวหุ้น
*เรื่องของหุ้น กรุ๊ปลีส หรือ GL หากฟัง “ทัตซึยะ โคโนชิตะ” บอสใหญ่ของบริษัทพูด ก็อาจจะเคลิ้มๆ หน่อย แต่หากเข้าไปดูในความเห็นของผู้สอบบัญชี ก็หวั่นๆ หน่อย เพราะปัญหาการลงทุนในหุ้น CCF ในตลาดหุ้นประเทศศรีลังกา ใช้เงินลงทุนไปกว่า 2.50 พันล้านบาท ส่วนตอนนี้มูลค่าหุ้นที่ลงทุนไปเหลือเพียง 909 ล้านบาท ไม่ว่าจะเป็นผู้สอบบัญชี นักวิเคราะห์ ต่างก็มองแบบมีนัยไปว่า มีความเป็นไปได้ที่ GL ต้องตั้งด้อยค่าเงินลงทุนในส่วนนี้ คือ ไม่ตั้งในงบไตรมาส ก็ต้องตั้งเป็นงบปี ไม่น่าจะเลี่ยงได้ ล่าสุด บล.ฟินันเซีย ไซรัส บอกว่า เป้าหมาย 20 บาทของหุ้น GL ยังไม่รวมการตั้งด้อยค่านะ แนะเลี่ยงการลงทุน
18 ส.ค. 2560

คาเฟอีน
*เรื่องของหุ้น กรุ๊ปลีส หรือ GL หากฟัง “ทัตซึยะ โคโนชิตะ” บอสใหญ่ของบริษัทพูด ก็อาจจะเคลิ้มๆ หน่อย แต่หากเข้าไปดูในความเห็นของผู้สอบบัญชี ก็หวั่นๆ หน่อย เพราะปัญหาการลงทุนในหุ้น CCF ในตลาดหุ้นประเทศศรีลังกา ใช้เงินลงทุนไปกว่า 2.50 พันล้านบาท ส่วนตอนนี้มูลค่าหุ้นที่ลงทุนไปเหลือเพียง 909 ล้านบาท ไม่ว่าจะเป็นผู้สอบบัญชี นักวิเคราะห์ ต่างก็มองแบบมีนัยไปว่า มีความเป็นไปได้ที่ GL ต้องตั้งด้อยค่าเงินลงทุนในส่วนนี้ คือ ไม่ตั้งในงบไตรมาส ก็ต้องตั้งเป็นงบปี ไม่น่าจะเลี่ยงได้ ล่าสุด บล.ฟินันเซีย ไซรัส บอกว่า เป้าหมาย 20 บาทของหุ้น GL ยังไม่รวมการตั้งด้อยค่านะ แนะเลี่ยงการลงทุน
*บมจ.ซิก้า อินโนเวชั่น (ZIGA) เทรดในตลาด mai วันแรก ราคาเปิด 7.00 บาท เหนือจองไอพีโอ 5.90 บาท หรือ +18.64% แต่ระหว่างวันมีแรงเทขายออกมาบ้าง เพราะภาวะตลาดไม่ค่อยดีเท่าไหร่ ขณะที่พื้นฐานของ ZIGA ยังสุดเปรี๊ยะจริงๆ ทั้งด้านการเงินที่ D/E ต่ำมากๆ หรือแทบไม่มีหนี้อยู่เลย พี/อีอยู่ที่ 15-16 เท่า ต่ำกว่าค่าเฉลี่ยของบริษัทที่ทำธุรกิจใกล้เคียงกัน สินค้าที่ผลิตก็มีคู่แข่งขันน้อยรายมาก บล.เออีซี คาดปี 60 หุ้น ZIGA มีกำไรสุทธิ 291.2 ล้านบาท เติบโต 28.8%  ส่วน บล.เอเชีย เวลธ์ ให้ราคาเป้าหมาย 8.80 บาท
*ชูชาติ เพ็ชรอำไพ ซีอีโอ เมืองไทย ลิสซิ่ง หรือ MTLS กำลังโรดโชว์อยู่ต่างประเทศ อยู่ดีๆ ก็มีคนปล่อยข่าวลือออกมาทุบหุ้นซะงั้น บอกว่า มีโอกาสผิดนัดชำระตั๋วบี/อี กว่า 6 พันล้านบาท ขณะที่เจ้าตัวงง บอกเป็นไปไม่ได้ เพราะบริษัทมีสภาพคล่องสูง ด้านนักวิเคราะห์เองก็มองว่าเรื่องนี้ไม่ Make Sense หรือไม่มีเหตุมีผล อย่างเรื่องตั๋วบี/อี ไม่มีอะไรให้น่ากังวล เพราะ MTLS ยังเหลือวงเงินกู้กับธนาคารฯ กว่า 5 พันล้านบาท และ  MTLS มีแผนที่จะลดสัดส่วนเงินกู้ระยะสั้นและไปเพิ่มระยะยาวอยู่แล้ว หากราคาลงมาแบบนี้ รีบๆ “ซื้อ” เลย
*หุ้น AJA แม้จะแจ้งผลประกอบการไตรมาส 1/60 ออกมาแล้ว (ขาดทุน 126 ล้านบาท) แต่ตลาดหลักทรัพย์ฯ ยังคงขึ้นเครื่องหมาย SP หรือพักการซื้อขายต่อไป เพราะไตรมาส 2 เลยเวลากำหนดการแจ้งงบออกมา หรือหากมีการแจ้งออกมา ก็ยังไม่รู้ว่าจะขาดทุนต่อเนื่องอีกหรือเปล่า ผู้สอบบัญชีว่าอย่างไร มีเงื่อนไข หรือแสดงความเห็นเพิ่มเติมหรือไม่ รายย่อยที่ติดหุ้นอยู่ก็ได้แต่เซ็งเป็ด ว่าแต่ว่า รู้สึกแปลกไหม หุ้นมีกำไรมาต่อเนื่อง 3 ปี พอโผล่มาไตรมาส 1/60 แล้วขาดทุนบักโกรก มีอะไรไม่ชอบมาพากลหรือไม่ หุ หุ…..
*ไทยพาณิชย์ SCB ฝุ่นตลบไปพักใหญ่ แต่ราคาหุ้นก็ฟื้นขึ้นมาได้ หลังวันก่อนมีคนแห่ขายออกมา เพราะหวั่นปัญหาหุ้น PACE ทำบานปลาย แต่ในที่สุด ก็ไม่มีอะไรในกอไผ่มากนัก บรรดานักวิเคราะห์เชื่อว่า “อาทิตย์ นันทวิทยา” ซีอีโอ SCB แก้ปัญหาได้ และ PACE น่าจะปรับโครงสร้างหนี้ผ่านไปด้วยดี ส่วนตอนนี้กำลังดูว่า SCB จะมีปัญหาใหม่หรือไม่กับหุ้น อิตาเลียนไทยฯ หรือ ITD เพราะมีข่าวว่า มีคนเอาหุ้นมาตึ๊งไว้ ขณะที่ราคาหุ้น ITD ร่วงอย่างหนักในช่วงที่ผ่านมา
*ธนาคารอิสลามแห่งประเทศไทย  ยังไร้เอ็มดี เพราะล่าสุดบอร์ดสรรหาอนุมัติขยายเวลารับสมัครออกไปถึงวันที่ 14 ก.ย. คุณสมบัติ กรณีเป็นหรือเคยเป็นผู้บริหารจากหน่วยงานภาครัฐ ต้องดำรงตำแหน่งไม่ต่ำกว่ารองอธิบดีหรือเทียบเท่า กรณีเป็นหรือเคยเป็นผู้บริหารรัฐวิสาหกิจ หรือเคยเป็นผู้บริหารหน่วยงานภาคเอกชน ต้องดำรงตำแหน่งไม่ต่ำกว่าสองระดับถัดจากผู้บริหารสูงสุดขององค์กรที่มีรายได้ไม่น้อยกว่า 5,000 ล้านบาทต่อปี กรณีเป็นสถาบันการเงินต้องมีสินทรัพย์ไม่น้อยกว่า 50,000 ล้านบาทต่อปี ล่าสุดมีผู้มาสมัคร จำนวน 5 ราย
*เรื่องของหุ้น BEM หลังรถไฟฟ้าสีม่วงกับน้ำเงินบางซื่อ-หัวลำโพง เชื่อมต่อกันได้ คนก็แห่เข้ามาใช้บริการหนาแน่น ยิ่งชั่วโมงเร่งด่วน บางสถานี แทบไม่มีที่จะยืน ยังไงฝากช่วยบริหารจัดการใหม่หน่อยนะ  หรือจะเพิ่มขบวนให้ถี่ขึ้น หรือเพิ่มเป็น 4 ตู้ (ไม่รู้เพิ่มได้หรือเปล่า) เพราะยิ่งช่วงเช้า หรือเย็น เห็นว่าต้องยืนคอยถึง 4-5 ขบวนกว่าจะเข้าไปในรถไฟได้**********แบงก์กรุงไทย สนับสนุนมาตรการช่วยเหลือ SME เต็มที่ ร่วมกับรัฐบาลจ่ายค่าธรรมเนียมการค้ำประกันให้ บสย.แทนลูกค้าเป็นระยะเวลา 4 ปี มีเป้าหมาย 1.2 หมื่นล้านบาทภายในสิ้นปี และยังคิดดอกเบี้ยพิเศษ 6% ต่อปี นาน 6 เดือน ปลอดเงินต้นสูงสุดนาน 12 เดือน และยังให้วงเงินสินเชื่อเพิ่มอีก 20% ผู้ประกอบการใดสนใจ ไปใช้บริการได้